અમોલા અમોલા કવન વેચવા છે  ગરીબાઈની લાજ રાખી છે  જેણે  એ ધીરજના  છૂપાં  રતન વેચવા છે કફનની  રહે  જોગવાઈ  એ  માટે  અમારે  અમારાં   જીવન વેચવા છે  ખરીદી  શકે છે કોઈ પણ જગતમાં  વિનિમયમાં આપી શકે  જો પ્રભુને જે શ્રદ્ધાની  મોંઘેરી મૂડી સમાં છે  એ સઘળા અશંકિત નમન વેચવા છે  નથી  જોઈતી અલ્પતા  દેવગણની,  મળી  જાયે શંકરનું  ગૌરવ અમોને એ ખાતર જીવનના બધા ઝેર સાટે આ બાકીનાં સઘળાં રતન વેચવા છે  કદરદાં ને દિલદાર કોઈ તો મળશે  નથી સાવ કૈં  લાગણીશૂન્ય દુનિયા ફક્ત એક સંતોષનું  સ્મિત  રાખી   કરુણાના  સઘળાં  રુદન વેચવા છે -‘શૂન્ય’ પાલનપુરી ક્લીક કરો અને સાંભળો આશિત દેસાઈની હૃદયસ્પર્શી રજૂઆતઃ